# Retningslinjer for kulturmidler for Gratangen kommune

Vedtatt av Kommunestyret i Gratangen 23 Februar 2016 saksnummer 6/17

## Gratangen kommune har følgende tilskuddsordninger for kultur:

### A. Kulturmidler - drift

### B. Åpne kulturmidler

1. Prosjekter/arrangementer
2. Barn og unge

### Bakgrunn for tilskuddsordningene:

Målet med offentlig kulturpolitikk er at den skal stimulere til kvalitet, styrke felles kultur og komme flest mulig mennesker til gode, (jf. St.meld. Nr.61). Viktige virkemidler er gode tilskuddsordninger som sikrer bredden og mangfoldet vi ønsker, og som er i tråd med kommunens langsiktige planer for kulturlivet.

### Tilskuddsramme:

* Størrelsen på kulturmidlene blir vedtatt hvert år i budsjettet av kommunestyret i Gratangen, Hovedutvalget for skole, oppvekst og kultur spesifiserer fordelingen mellom «Kulturmidler – drift» og «Åpne kulturmidler»

### Tildeling av midler:

* Søknader på «Kulturmidler – drift» behandles av kulturkontoret.
* Søknader på «Åpne kulturmidler» behandles av Hovedutvalget for skole, oppvekst og kultur.
* Prioritert område for «Åpne kulturmidler» fastsettes av hovedutvalget senest 2 måneder før søknadsfristen.

### Utbetaling av kulturmidler

* Kulturavdelingen foretar utbetaling av kulturmidler-drift innen 15. april i søknadsåret.
* Åpne kulturmidler utbetales når tiltaket er gjennomført og rapportert på rapporteringsskjema publisert på kommunens hjemmeside.

### Generelle krav:

* Tilskudd og overføringer til lag, foreninger og organisasjoner betinger at kommunen gis full innsynsrett i bruken av midlene, og gir kontrollutvalget adgang til å føre kontroll med hvordan midlene forvaltes.
* Når søknadene vurderes, prioriteres tiltak som stimulerer til aktivitet for barn og unge
* Tiltak som ikke blir gjennomført må meldes kulturkontoret.
* Søknaden må være innsendt på søknadsskjema publisert på kommunenes hjemmeside.
* Mangelfullt utfylte søknader blir ikke behandlet.
* Søknader innsendt etter fristen må vente til neste tildelingsrunde.

# A: Kulturmidler – drift

## søknadsfrist 1. mars

|  |  |
| --- | --- |
| Fordeling av midler:  |  |
| 1/3 grunnstøtte fordeles likt på alle lag som søker1/3 fordeles på totalt antall betalende medlemmer 19 år eller eldre1/3 fordeles på antall betalende medlemmer under 19 år |   |
|  |  |

### Kriterier for tilskudd til «Kulturmidler – drift»

* Tilskuddet gis til lag og foreninger, ikke privatpersoner, som har kultur som formål eller som en viktig del av sine aktiviteter. Det er det utvidete kulturbegrepet som legges til grunn.
* Politiske eller religiøse grupperinger faller utenom ordningen.
* Hvert hovedlag må samordne søknadene fra sine undergrupper/lag, og sende det inn samlet i én felles søknad.
* Fordelingen skjer etter mal beskrevet i ruten ovenfor.
* Søknaden fylles ut på regionalorvaltning.no og må inneholde:
* opplysninger om søker
* opplysninger om styrets sammensetning
* eventuelle undergrupper
* aktiviteter
* aktive medlemmer etter aldersgrupper
* medlemskontingent (eventuelt spesifisert for ulike grupper/aldersgrupper)
* info om eiendommer/anlegg, hvis aktuelt (for idrettslag oppdatert anleggsregister)
* vedlegg:
	1. Siste reviderte godkjente regnskap.
	2. Årsberetning.
	3. Inneværende års budsjett.
	4. Medlemslister med fødselsår.

# B: Åpne kulturmidler

## søknadsfrister 1. mars og 1. september

|  |  |
| --- | --- |
| *I. Prosjekter/Arrangementer*  | *II. Barn/unge* |
| Kan tildeles: Arrangementer, prosjekter, utgivelser, studie/reisestipend, utviklings- og forsøksvirksomhet med kulturformål | Kan tildeles: Aktivitetsskapende tiltak for eller av/med barn/unge under 20 år |
|  |  |

### Kriterier åpne kulturmidler:

* Åpne kulturmidler kan gis til enkeltpersoner, institusjoner, grupper og organisasjoner i Gratangen. Unntaksvis kan utflyttede gratangsværinger, prosjekter som gjennomføres av andre i Gratangen eller utgivelser med tilknytning til Gratangen støttes. (Gratangen kommune kan ikke stå som søker men kan være samarbeidspartner).
* Prosjektet kan ikke være gjennomført før søknadsfristen.
* Søknaden må inneholde en prosjektbeskrivelse og søknadsbeløp. Budsjett må legges ved. Søknadsskjema og maler finnes på kommunens hjemmeside
* Rapport og regnskap, samt eventuelt produkt, må sendes inn på rapporteringsskjema før utbetaling.
* Prioritering:
	+ Nyskapende tiltak
	+ Hvert år vil et område prioriteres. Dette vil komme frem i utlysningsteksten.